Häbe

Häbe () is en Dörp in de Gemeen Snevern in’n Landkreis Heidkreis, Neddersassen. Binnen de Gemeen billt de Oort en egen polietsche Oortschop.

Bi de Oortschop Häbe höört ok de Öörd Benninghöben, Bockhäbe, Hillen, Langwedel, Möhr, Pietz, Schaal, Surbossel, Tütsbarg un Wulfsbarg mit bi.

 Geografie 

De Oort liggt in de Lümbörger Heid an dat Över von de Böhm. De Oort is op dree Sieden von dat Naturschuulrebeed Lümbörger Heid ümgeven, to dat ok dat Pietzmoor bihöört.

De Naveröörd sünd Bockhäbe, Wulfsbarg, Tütsbarg un Benninghöben in’n Noordoosten, Schaal, Steenkenhöben un Bissen in’n Oosten, Timmerloh, Harm un Langwedel in’n Süüdoosten, Hillen un Surbossel in’n Süden, Gröps in’n Süüdwesten, Hämsen in’n Westen un Snevern, Pietz un Möhr in’n Noordwesten.

 Historie 

duum|Windmöhl in Häbe
Häbe kummt 1123 as Hathebere toeerst in de Oorkunnen vör.

In’n Eersten Weltkrieg sünd 27 Soldaten ut Häbe fullen oder vermisst un in’n Tweten Weltkrieg 78.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Woltern in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort weer fröher en egenstännige Gemeen, de an’n 1. März 1974 mit de Gemeenreform in Neddersassen Deel von de Gemeen Snevern worrn is. Sietdem billt Häbe binnen de Gemeen en Oortschop mit egen Oortsvörsteiher.

 Inwahnertall 

Oort:

Gemeen:

 Religion 

duum|Fredenskark in Häbe
Häbe is evangeelsch-luthersch präägt un billt mit de Fredenskark en egen Kaspel. Düsse Kark is 1956 boot un 1961 egenstännige Karkengemeen worrn. Bevör dat de Fredenskark geven hett, hett de Oort to dat Kaspel von de Peter-un-Paul-Kark in Snevern tohöört.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

De Karkhoff Häbe is 1954 inricht worrn un liggt an de Straat An’n Kabenbusch in’n Noordoosten von Häbe.

 Oortsvörsteihers 

 opstunns (Stand 2018): Jörn Skirke

 Kultur 

duum|Kriegerdenkmaal
In Häbe steiht en Denkmaal för de Fullenen ut de twee Weltkrieg’. Dat Denkmaal is 1923 anleggt worrn. 1953 sünd dor de Naams von de Fullenen un Vermissten ut’n Tweten Weltkrieg tokamen.

 Verenen 

De Schüttenvereen Häbe is 1909 grünnt worrn.

 Weertschop un Infrastruktur 

Häbe hett en egene freewillige Füürwehr, de an’n 20. April 1901 grünnt worrn is.

 Verkehr 

Dör Häbe löppt de Landsstraat 170, de in’n Noordwesten över Snevern, Zoarn, Lünzen un Grauen na Hemslingen geiht un de bi Häbe in de Bundsstraat 3 münnt. De B 3 föhrt in’n Noorden över Wintemaur an de Chaussee un Will op Bookholt un Buxthu to un in’n Oosten na de Autobahn 7 (Afsnidd Hamborg–Hannover). De Opfohrt 43a Snevern liggt so söven Kilometer in’n Oosten von Häbe. Von de L 170 geiht in’n Westen de Kreisstraat 26 na Hämsen un in’n Süden de K 1 över Woltern na Soltau.

De nächste Bahnhoff is so bi söss Kilometer wied weg in’n Noordwesten de Bahnhoff Snevern an de Heidbahn.

 Scholen 

De Kinner ut Häbe gaht in Snevern op de Grundschool an’t Pietzmoor.

De Oort hett en egen Speelkreis.

 Footnoten 

 Weblenken 

 Websteed över dat Dörp (hoochdüütsch)

Kategorie:Oort
Kategorie:Landkreis Heidkreis